NELJANDA KOOSSEISU

KOMMUNAALKOMISJONI KOOSOLEKU P R O T O K O L L

Haapsalu								19. veebruar 2004 nr 14

Algus kell 16.00, lõpp kell 17.30
Juhatas			komisjoni esimees Toivo Hein
Võtsid osa 	Kalju Aigro, Kaido Antsve, Ivar Astok, Toivo Hein, Arder Väli

Kutsutud	aselinnapea Jüri Kurba, linnamajanduse peaspetsialist Eha Kallaste

Päevakord:
1. Haapsalu Linnavolikogu 27.02.2004 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine
2. Kommunaalkomisjoni tegevus linna 2005. a eelarve menetluses

Päevakorrapunkt nr 1

Haapsalu Linnavolikogu 27.02.2004 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine

ARUTATI
Komisjoni menetlusse suunatud eelnõusid:

•	Haapsalu linna tänavanimede nimistu kinnitamine

•	Üldplaneeringut muutva detailplaneeringu algatamine (Vee 1 ja 3)

•	Üldplaneeringut muutva detailplaneeringu algatamine (Kastani 9 ja Kastani, Kuuse, Vahtra tänavate vaheline ala)

•	Katastriüksuste sihtotstarvete määramine

Ühehäälselt
OTSUSTATI:
Teha volikogule ettepanek toetada loetletud eelnõusid esitatud kujul.

Päevakorrapunkt nr 2

Kommunaalkomisjoni tegevus linna 2005. a eelarve menetluses

ARUTATI:
Kuivõrd linna vajadused rahaliste katete osas on alati suuremad, kui on reaalsed võimalused, siis on eelarve kujundamine sisuliselt kompromisside leidmine erinevate linnaelu valdkondade ja nende prioriteetide rahastamisel.
Et linna kommunaalvaldkonna probleemide lahendamine leiaks edaspidi võimalikult optimaalse (adekvaatse) kajastuse linna 2005. a eelarves, on hädavajalik kommunaalkomisjoni aktiivsem sekkumine ja koostöö linnaarengu ja ehitusosakonnaga  juba 2005. a eelarve formeerimise algstaadiumis.

Toivo Hein
Juhataja ja protokollija